b'\n_START_ARTICLE_\nAleksander Semjonovi\xc4\x8d Kronrod\n_START_SECTION_\n\xc5\xbdivljenje in delo\n_START_PARAGRAPH_\nLeta 1938 je za\xc4\x8del \xc5\xa1tudirati na Fakulteti za mehaniko in matematiko Dr\xc5\xbeavne univerze v Moskvi. Svoje prvo neodvisno matemati\xc4\x8dno delo je izdelal skupaj s profesorjem Gelfondom. V svojem delu je opisal strukturo mno\xc5\xbeice to\xc4\x8dk nezvezne funkcije odvedljive v to\xc4\x8dkah zveznosti. Njegov \xc4\x8dlanek so leta 1939 objavili v Poro\xc4\x8dilih Akademije znanosti (\xd0\x98\xd0\xb7\xd0\xb2\xd0\xb5\xd1\x81\xd1\x82\xd0\xb8\xd0\xb5 \xd0\x90\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd0\xb8 \xd0\x9d\xd0\xb0\xd1\x83\xd0\xba)._NEWLINE_Med 2. svetovno vojno so ga oprostili voja\xc5\xa1ke slu\xc5\xbebe, ker so bili \xc5\xa1tudentje izvzeti. Pomagali so graditi jarke okrog Moskve. Ko se je vrnil, je ponovno zaprosil za slu\xc5\xbebo in so ga sprejeli. Bil je dvakrat ranjen. Leta 1943 je ob drugem ranjenju v bolnici kon\xc4\x8dal diplomsko nalogo, ki mu jo je \xc5\xbee pred vojno podal profesor mehmata M. A. Krejnes. Objavili so jo leta 1945 v Matemati\xc4\x8dnem zborniku (\xd0\x9c\xd0\xb0\xd1\x82\xd0\xb5\xd0\xbc\xd0\xb0\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x81\xd0\xb1\xd0\xbe\xd1\x80\xd0\xbd\xd0\xb8\xd0\xba). Za diplomo je od Moskovskega matemati\xc4\x8dnega dru\xc5\xa1tva prejel prvo nagrado in je tudi edini, ki jo je prejel dvakrat._NEWLINE_Zadnje leto dodiplomskega \xc5\xa1tudija je \xc5\xa1tudiral pri Luzinu, u\xc4\x8ditelju mnogim najbolj\xc5\xa1im sovjetskim znanstvenikom. Kronrod in Adelson-Velski sta bila tovari\xc5\xa1a in Luzinova zadnja \xc5\xa1tudenta._NEWLINE_Poro\xc4\x8dil se je in rodil se mu je sin. Od\xc5\xa1el je na In\xc5\xa1titut za atomsko energijo Kur\xc4\x8datova. Tu se je odlo\xc4\x8dil da ne bo raziskoval v \xc4\x8disti matematiki ampak v ra\xc4\x8dunalni\xc5\xa1ki._NEWLINE_Kakor njegov u\xc4\x8ditelj Luzin je Kronrod vodil seminar za matematike. Imeli so ga za preroka na tem podro\xc4\x8dji in ga klicali Sa\xc5\xa1a. Kronrodova skupina se je sre\xc4\x8devala med letoma 1946 in 1953. Ko je leta 1949 zagovarjal svojo magistrsko nalogo, so mentorji Keldi\xc5\xa1, Kolmogorov in Men\xc5\xa1ov zaob\xc5\xa1li doktorski naziv in mu podelili habilitacijo v fizikalnih in matemati\xc4\x8dnih znanostih. Doktoriral je na moskovski dr\xc5\xbeavni univerzi pod Luzinovim mentorstvom z dizertacijo Teorija funkcij dveh spremenljivk (\xd0\xa2\xd0\xb5\xd0\xbe\xd1\x80\xd0\xb8\xd1\x8f \xd1\x84\xd1\x83\xd0\xbd\xd0\xba\xd1\x86\xd0\xb8\xd0\xb9 2-\xd1\x85 \xd0\xbf\xd0\xb5\xd1\x80\xd0\xb5\xd0\xbc\xd0\xb5\xd0\xbd\xd0\xbd\xd1\x8b\xd1\x85)._NEWLINE_Pou\xc4\x8deval je na Pedago\xc5\xa1kem in\xc5\xa1titutu v Moskvi. V 1960-ih se je ukvarjal z matemati\xc4\x8dnim izobra\xc5\xbeevanjem v srednjih \xc5\xa1olah, organiziral te\xc4\x8daje in razdeloval pou\xc4\x8devalne metode._NEWLINE_Sodeloval je pri razvoju prvega ve\xc4\x8djega ruskega ra\xc4\x8dunalnika RVM-1, \xc4\x8deprav je rad povedal da je bil njegov tvorec N. I. Bessonov._NEWLINE_Na ITEP je med letoma 1950 in 1955 sodeloval s fiziki, med njimi s Pomeran\xc4\x8dukom in Landauom. Za numeri\xc4\x8dne re\xc5\xa1itve v teoreti\xc4\x8dni fiziki je prejel Stalinovo nagrado in red rde\xc4\x8de zastave._NEWLINE_Leta 1955 je prvi\xc4\x8d uporabil elektronski ra\xc4\x8dunalnik v Laboratoriju Kr\xc5\xbei\xc5\xbeanovskega na In\xc5\xa1titutu za energijo Sovjetske akademije znanosti, kasneje In\xc5\xa1tituta za elektronsko nadzorovane stroje._NEWLINE_Bil je pobudnik mnogih programov za igre, \xc5\xa1e posebej \xc5\xa1ahovskih. Zelo se je zanimal za umetno inteligenco, potzem v Sovjetski zvezi znano kot hevristi\xc4\x8dno programiranje. Njegov izjava je zelo znana:\xc2\xa0\xc2\xbb\xc5\xa1ah je Drosophila umetne inteligence.\xc2\xab\xc2\xa0Ta navedek krasi spletno \xc5\xa1ahovsko stran\xc2\xa0\xc2\xbbGames & Puzzles\xc2\xab\xc2\xa0Ameri\xc5\xa1ke zveze za umetno inteligenco (AAAI)._NEWLINE_ITEP je leta 1965 izzval in v letih 1966 in 1967 po dobrih devetih mesecih prek telegrafa premagal stanfordski program Kotok-McCarthy, ki je tekel na ra\xc4\x8dunalniku IBM 7090. Med razvijalci sta bila Adelson-Velski, ki je uporabil Brudnov nasprotni\xc5\xa1ki iskalni algoritem alfa-beta, in Kronrod s svojo\xc2\xa0\xc2\xbbsplo\xc5\xa1no rekurzivno iskalno shemo.\xc2\xab\xc2\xa0Svetovala sta jim ruski \xc5\xa1ahovski mojster A. R. Bitman in svetovni prvak Botvinnik. To je bil prvi preskus Shannonove grobe sile proti izbirnemu iskanju. Ruski program je tekel na ra\xc4\x8dunalniku M-20, izdelanim leta 1958. Naslednik tega programa Kaissa je leta 1974 zmagal na prvem Svetovnem prvenstvu v ra\xc4\x8dunalni\xc5\xa1kem \xc5\xa1ahu v Stockholmu._NEWLINE_Kronrodova udele\xc5\xbeba ni bila poceni. Fiziki v ITEP so se prito\xc5\xbeevali in so mislili da laboratorij uporabljajo za igranje igric, ko so v oddelku pisali igro s kartami norih osem in \xc5\xa1ahovski program, ter upali da bodo stroj nau\xc4\x8dili mi\xc5\xa1ljenja. Poleg tega je bilo tedaj po telegrafu nevarno po\xc5\xa1iljati \xc5\xa1ahovski zapis, saj je bil podoben vohunskim \xc5\xa1ifram._NEWLINE_Ko mu je sovjetska komunisti\xc4\x8dna partija o\xc4\x8ditala podpisovanje pisma z drugimi matematiki leta 1968 za obrambo matematika, logika in pesnika Jesenin-Volpina, sina Jesenina, so ga skupaj z Adelson-Velskim vrgli iz ITEP. Odpustili so ga tudi iz profesorske slu\xc5\xbebe in mu prepovedali predavati na vseh visokih \xc5\xa1olah._NEWLINE_Nato je bil predstojnik matemati\xc4\x8dnega laboratorija Osrednjega znanstvenoraziskovalnega in\xc5\xa1tituta patentnih informacij (CNIIPI) kjer je predlagal patentno prenovo za po\xc5\xbeivitev izumov. Ko je pridobil podporo, je zaradi brez\xc4\x8dutnega predstojnika izgubil to slu\xc5\xbebo. Nazadnje je vodil Osrednji geofizikalni ekspedicijski laboratorij, ki je obdeloval podatke od vrtanj. Tu je opravljal ra\xc4\x8dune raziskav o plinu in nafti, vendar mu delovno mesto ni bilo v veselje. Kmalu se je preusmeril drugam.'